Sag om Statsforvaltningens afslag på, at behandle afgørelse af 18. februar 2014 vedrørende fars ansøgning om ændring af forældremyndigheden
Ret: Retten i Odense (1. instans)
Faggruppe: Civilsag — Forældreansvarssag
Sagsemner: Familieret og personlige forhold;
Forvaltningsret;

/

RETTEN I ODENSE - 3.afdeling

Udskrift af retsbogen

Den 24. marts 2014 kl. 09.00 blev retten sat af Dommer.

Der blev foretaget i ikke offentligt retsmøde
sag nr. BS 3-390/2014:

Far
Adresse 1
By 1
mod
Mor
Adresse 2
By 2

Ingen var mødt eller indkaldt.

Der blev fremlagt

brev af 5. marts 2014 fra statsforvaltningen med bilag,
mails af 15. og 16. marts 2014 fra Far, mail af 18. marts 2014 med
vedhæftede filer fra Far, og mail af 24. marts 2014 med vedhæftede filer
fra Far.

Retten afsagde

Kendelse:

Statsforvaltningen afslog ved afgørelse af 18. februar 2014 at behandle Fars
ansøgning om ændring af forældremyndigheden over hans og Mors barn,
Barn 1, født den Dato 1998. Mor har forældremyndigheden, Far havde
ansøgt om at få forældremyndigheden overført til sig.

Af statsforvaltningens afgørelse fremgår:

" Begrundelse
Vi mener ikke, at du har påvist så væsentligt forandrede forhold, at det
nu kan begrunde en ændring af forældremyndigheden.

Vi synes heller ikke, du har godtgjort, at ændringen kan være bedst for
Barn 1.

Vi har lagt vægt på, at Retten i Roskilde har afsagt dom om forældre-
myndigheden den 13. maj 2013, hvorefter forældremyndigheden ved-

STD060394-S01-ST20-K181.13-T2-L01-M00-P01-\R6



/

Side 2/4

blev at være hos Barn 1's mor. Retten begrunder sin afgørelse med det
høje konfliktniveau mellem dig og Barn 1's mor samt Barn 1's egne
ønsker.

Det forhold, at du anfører, at du mener, at der tidligere har været for-
vanskede undersøgelsesresultater, kan ikke føre til andet resultat.

Sagens oplysninger

..........

Det fremgår, at der gennem årene har været flere sager om forældre-
myndighed og at samarbejdet mellem dig og Barn 1's mor er særdeles
konfliktfyldt.

Senest har Retten i Roskilde afsagt dom i forældremyndighed i sagen
vedrørende jeres søn Barn 2.

Retten i Roskilde begrunder sin dom fra den 13. maj 2013 således:

"Parterne har over lang årrække ikke kunnet samarbejdet om
Barn 1's forhold. Far har anlagt sagen med henblik på, at Barn 1
skal hjemgives fra sin anbrin-gelse uden for hjemmet og bo hos
ham. Efter indholdet af den børnesagkyndiges samtale med Barn
1, hvoraf blandt andet fremgår, at  Barn 1 ikke ønsker at bo hos
sin fader, og under henvisning til det manglende samarbejde
mellem forældrene, finder retten, at det vil være bedst for Barn 1,
at forældremyn-digheden over ham fortsat er hos Mor alene."

Din begrundelse for, at forældremyndigheden skal ændres er, at tidli-
gere afgørelser er sket på et forkert grundlag.

Du skriver:

"Der er oplyst både rigtige (2004) og forvanskede undersøgel-
sesresultater om begge mine børn til Statsforvaltningens referat
J.nr. af 24.05.11, uden Statsforvaltningens rea-gerede på det.

Oplysningerne om den ældste, Barn 2, afventer endelig afgø-relse
i Roskilde Ret, hvor den tilsendte Domsbog udtrykkeligt nævner
forvanskning (BS Sagsnr. 1).

Da identiske forhold foreligger for Barn 1, går jeg ud fra Stats-
forvaltningen vil medvirke til at returnere forældremyndigheden
over ham, til mig, bl.a. med henvisning til Familierådgiverens

STD060394-S01-ST20-K181.13-T2-L01-M00-P01-\R6



/

Side 3/4

skriftlige sammenfatning, som gerne eftersendes. (journalark
07.12.05)." "

I medfør af  forældreansvarslovens § 39, stk. 2, er statsforvaltningens afgø-
relse er indbragt for retten efter anmodning fra Far, der i sin anmodning
herom af 21. februar 2014 har anført:

"..........
1) Barn 1 ønsker bopæl hos sin bror, i hans farmors hus, jeg har for-

æret dem. Det vil moderen heller ikke acceptere. Person (27 år) kom-
mer hjem fra Kina til foråret. han er Stilling i en grundskole. Ref.
Svendborg skifteret (SKLS Sagsnr. 2).

2) Forvanskninger af de første undersøgelser så de passede til mål-
grupper for Barn 1's skiftende opholdssteder, er løbende gennemført
siden første sagsbehandlers fratrædelse (2004), under Socialcenterets
sammenlægning i 2006 og-07 - ved hjælp af:

3) Forvanskning af anbringelsen, overfor retten, med en slettet
tvangssag, der ikke må nævnes, er brugt efter en stribe beskidte injuri-
er om mig, der er afvist ti gange. - Sidste gang af retten. ( REf- evt. til
BS Sagsnr. 3 Glostrup Ret).

Far har i en mail til retten af 18. marts 2014 anført:

"Der anmodes om ombehandling af forældremyndigheden idet de se-
neste dommes præmisser om samarbejde bunder i:

Uenighed om BEGGE DRENGES UNDERSØGELSER fra 2004, der
startede efter sagsbehandlerens opsigelse. Det er vedgået i ukorrekt
"samlesæt" til Roskilde Ret.

Fortsat forvanskning af anbringelse, overfor retten, modsat det, der
blev vedgået d. 03.08.11.

Iøvrigt tilslutter jeg mig helt plejeforældrenes mening om Barn 1's
skolegang."

Rettens begrundelse og afgørelse

Retten er enig i statsforvaltnings begrundelse og resultat.

Der er heller ikke overfor retten fremkommet oplysninger, der giver grundlag
for at antage, at forholdene har ændret sig væsentligt siden dommen af 13.
maj 2013.

Der er derfor ikke grundlag for at realitetsbehandle sagen, og derfor

STD060394-S01-ST20-K181.13-T2-L01-M00-P01-\R6



/

Side 4/4

bestemmes:

Det tiltrædes, at statsforvaltningen har afvist at behandle Fars anmodning om
overførsel af forældremyndigheden over Barn 1 til sig.

Parterne orienteres ved udskrift af denne retsbog.

Sagen sluttet.

Retten hævet.

Dommer



/